[{"text_idx": "#000002", "text": "Coginio campus ar y barbeciw"}, {"text_idx": "#000005", "text": "Er mwyn helpu i ysbrydoli\u2019r arbenigwyr bwyd hynny yn ein plith i wneud y gorau o rai o\u2019r cynhyrchion gwych sydd ar gael ar ein trothwy, mae\u2019r cogydd o Sir Benfro, Tom Simmons, wedi ymuno a\u0302 ni ynghyd ag enwau blaenllaw eraill o bob rhan o\u2019r diwydiant i ddangos pam y dylai cwsmeriaid Cymru ddewis cig oen, cig eidion a phorc lleol y Nadolig hwn."}, {"text_idx": "#000007", "text": "Dywedodd Tom, sydd wedi dwli ar goginio erioed a sydd a\u0302 pharch ac angerdd mawr at natur a chynhwysion Cymreig: \u201cMae\u2019r Nadolig yn gyfnod prysur i ni, ond rydym ni wastad yn rhoi sylw i fanylion ansawdd a blas ein bwyd \u2013 dyna pam mai dim ond y cynhyrchion gorau gan ein cyflenwyr a\u2019n ffermwyr lleol rydyn ni\u2019n eu defnyddio."}, {"text_idx": "#000008", "text": "\u201cRydym ni\u2019n credu bod cig sy\u2019n cael ei gynhyrchu\u2019n lleol yn blasu\u2019n fwy ffres ac yn well na chynnyrch sydd wedi\u2019i gynhyrchu ar raddfa fawr ac sydd wedi teithio ymhellach i gyrraedd platiau pobl, felly rydym ni\u2019n falch iawn o gefnogi unrhyw ymgyrch sy\u2019n hyrwyddo cefnogi cynhyrchwyr bwyd o Gymru."}, {"text_idx": "#000009", "text": "\u201cMae gen i berthynas bersonol gyda phob cyflenwr i sicrhau fy mod yn defnyddio\u2019r cynhwysion gorau posibl. Rwy\u2019n gwybod yn union o ba ffermydd mae fy nghigydd yn cael ei gig, felly rwy\u2019n hyderus mai\u2019r hyn rydym ni\u2019n ei roi o flaen ein cwsmeriaid yw\u2019r hyn y mae\u2019n honni bod. Mae olrhain yn gwneud cymaint o wahaniaeth i ni ac yn y pen draw gall ein cwsmeriaid fod yn hyderus yn ansawdd y cynnyrch."}, {"text_idx": "#000011", "text": "Y pwysigrwydd i economi Cymru"}, {"text_idx": "#000013", "text": "Wrth siarad am bwysigrwydd y gadwyn gyflenwi gyfan i economi Cymru, o ffermwyr i gigyddion a bwytai\u2019r stryd fawr, a phopeth arall yn y canol, dywedodd Pennaeth Materion Allanol FfBB Cymru, Ben Cottam: \u201cRydym ni\u2019n sylweddoli bod eleni wedi bod yn anodd i fusnesau bach ledled Cymru, ac mae\u2019n bwysicach nag erioed ein bod yn cefnogi busnesau lleol Cymru yn ystod y cyfnod cythryblus hwn, yn enwedig o gofio\u2019r effaith andwyol y gallai Brexit heb gytundeb ei gael ar ein ffermwyr."}, {"text_idx": "#000014", "text": "\u201cGallwn fod yn falch iawn o\u2019r cig oen, y cig eidion a\u2019r porc o safon mae ein ffermwyr yn ei gynhyrchu ac nid yw\u2019n gyfrinach bod ein safonau ymysg y gorau\u2019n y byd. Yn ddiweddar, anogwyd y cyhoedd yng Nghymru i gefnogi cwmni\u0308au bach ar yr adeg dyngedfennol hon yn dilyn y clo byr diweddar, ac ymhlith ein hawgrymiadau roedd i bobl siopa\u2019n fach ac yn lleol y Nadolig hwn, i gofio ymweld a\u0302 bwytai a chaffis annibynnol a hefyd i gefnogi\u2019r sector lletygarwch."}, {"text_idx": "#000015", "text": "\u201cFelly, byddwn yn annog pobl nid yn unig i fynd allan a phrynu bwyd sy\u2019n cael ei gynhyrchu\u2019n lleol ond hefyd i ymweld a\u0302 bwytai a chaffis sy\u2019n gweini bwyd lleol ac sy\u2019n buddsoddi\u2019n o\u0302l yn nyfodol ein cymunedau.\u201d"}, {"text_idx": "#000016", "text": "Adfywiad cigydd y stryd fawr"}, {"text_idx": "#000017", "text": "Yn draddodiadol, mae siopau cigyddion ein Clwb Cigyddion yng nghanol y gymuned ac wedi bod yn rhan annatod o strydoedd mawr ledled Cymru a\u2019r DU, gan ddarparu gwasanaeth hanfodol wrth gyflenwi bwyd ffres, lleol a chynaliadwy."}, {"text_idx": "#000019", "text": "Un busnes o\u2019r fath oedd Dewi James a\u2019i Gwmni yn Aberteifi a Chastellnewydd Emlyn, sydd ond yn un enghraifft o\u2019r math newydd hwn o gigydd sydd wedi ymateb yn gadarnhaol i ddatblygiadau eleni. Dywedodd Dafydd Davies o\u2019r cwmni: \u201cRydym ni\u2019n teimlo ein bod ni fel cigyddion yn cynnig gwasanaeth unigryw i\u2019n cwsmeriaid na ellir dod o hyd iddo yn unrhywle arall, ac rydym ni\u2019n edrych ymlaen at weld ein cwsmeriaid rheolaidd a chroesawu cwsmeriaid newydd \u2013 boed hynny\u2019n bersonol neu ar-lein, fel y gallan nhw brofi blas ac ansawdd unigryw ein cigoedd drostyn nhw eu hunain."}, {"text_idx": "#000020", "text": "\u201cMae eleni wedi bod yn heriol i\u2019r rhan fwyaf ohonom ni, ac rydym ni wedi bod yn brysur yn darparu cigoedd o safon sydd wedi\u2019u dewis a\u0302 llaw i\u2019n cwsmeriaid pan nad oedd yn bosibl iddyn nhw ddod i\u2019n siop. Rydym ni\u2019n gwerthfawrogi eu busnes, felly aethom ni a\u0302\u2019r siop atyn nhw!"}, {"text_idx": "#000021", "text": "\u201cFel perchnogion busnes, rydym ni wedi gweld effeithiau\u2019r pandemig ar fusnesau eraill ac mae\u2019n eithaf digalon. Ond rydym ni\u2019n gobeithio, drwy annog pobl i brynu\u2019n lleol, ein bod yn helpu i sicrhau bod ein cymuned leol yn parhau i ffynnu ac y bydd yn aros felly i bawb ei mwynhau yn y blynyddoedd i ddod.\u201d"}, {"text_idx": "#000024", "text": "Dywedodd Meinir Howells, sy\u2019n ffermio Shadog, fferm 450 erw ger Llandysul: \u201cDwi\u2019n credu bod ffermio wrth galon y gymuned; os yw\u2019r ffermwr yn diflannu mae\u2019r gymuned, yr iaith Gymraeg, y diwylliant, a phopeth arall sy\u2019n dod yn eu sgil, yn diflannu."}, {"text_idx": "#000025", "text": "\u201cMae cynifer o bobl yn bwydo oddi ar y ffermwr mewn un ffordd neu\u2019r llall. Ar ein fferm ni rydyn ni\u2019n cyflogi pobl i ddod yma a\u2019n helpu ni gyda silwair a biswail, ffensio, ac adeg wyna mae rhywun yn dod i\u2019n helpu ni. Pa bynnag arian rydyn ni\u2019n ei wneud ar y fferm, rydyn ni\u2019n gwario\u2019r rhan fwyaf ohono o fewn radiws o 20 milltir.\u201d"}, {"text_idx": "#000028", "text": "\u201cO edrych ar lawer o dirwedd Cymru, nid yw yno ar ddamwain; mae cenedlaethau o bobl wedi gweithio mor galed a diflino i edrych ar o\u0302l y tir hwnnw. Mae\u2019n broses naturiol, y ffordd rydyn ni\u2019n magu ein hanifeiliaid, oherwydd maen nhw\u2019n pori\u2019n rhydd y tu allan ar yr amrywiaeth o laswellt sydd gennyn ni fel perlysiau a meillion."}]